**ՀԱՍՏԱՏՎԱԾ Է՝ ՀԱՎԵԼՎԱԾ 1**

 **ՀՀ ԱՐԱԳԱԾՈՏՆ ՄԱՐԶԻ ԹԱԼԻՆ ՀԱՄԱՅՆՔԻ ԱՎԱԳԱՆՈՒ ԹԱԼԻՆ ՀԱՄԱՅՆՔԻ ԱՎԱԳԱՆՈՒ 2024թ ՄԱՅԻՍԻ 31-Ի N 57-Ա ՈՐՈՇՄԱՆ**

**2024Թ-Ի ՄԱՅԻՍԻ 31-Ի N 57-Ա ՈՐՈՇՄԱՄԲ**

**ԹԱԼԻՆ ՀԱՄԱՅՆՔԻ ՂԵԿԱՎԱՐ**

 **\_\_\_\_\_\_\_\_\_\_\_\_\_\_\_\_\_\_\_\_\_ Տ. ՍԱՓԵՅԱՆ**

**Կ Ա Ն Ո Ն Ա Դ Ր ՈՒ Թ Յ ՈՒ Ն**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐԱԳԱԾՈՏՆԻ ՄԱՐԶԻ ԹԱԼԻՆ ՀԱՄԱՅՆՔԻ**

 **« ԱՂԲԱՀԱՆՈՒԹՅԱՆ ԵՎ ՍԱՆԻՏԱՐԱԿԱՆ ՄԱՔՐՄԱՆ ԾԱՌԱՅՈՒԹՅՈՒՆ»**

**ՀԱՄԱՅՆՔԱՅԻՆ ՀԻՄՆԱՐԿԻ**

 Տպագրված է ընդամենը 2 օրինակ

 Օրինակ \_\_\_\_\_

 Բաղկացած է` 6 թերթից

 Կազմվել է` 31.05.2024թ

**Ք․ Թալին 2024թ**

1․ ԸՆԴՀԱՆՈՒՐ ԴՐՈՒՅԹՆԵՐ

1. ՀՀ Արագածոտնի մարզի Թալին համայնքի «Աղբահանության և սանիտարական մաքրման ծառայություն» համայնքային հիմնարկը (հետագայում Հիմնարկ) համարվում է շահույթ ստանալու նպատակ չհետապնդող, իրավաբանական անձի կարգավիճակ չունեցող հիմնարկ :
2. Հիմնարկի հիմնադիրը Հայաստանի Հանրապետության Արագածոտնի մարզի Թալին համայնքն է (այսուհետ՝ համայնք)՝ ի դեմս համայնքի ավագանու (այսուհետ՝ հիմնադիր):
3. Հիմնարկը իր գործունեության ընթացքում ղեկավարվում է Հայաստանի Հանրապետության օրենսդրությամբ, հիմնադիրի, համայնքի ղեկավարի որոշումներով և սույն կանոնադրությամբ:
4. Հիմնարկի անվանումն է.

հայերեն լրիվ՝ Հայաստանի Հանրապետության Արագածոտնի մարզի Թալին համայնքի Աղբահանության և սանիտարական մաքրման ծառայություն>> համայնքային հիմնարկ.

հայերեն կրճատ`ՀՀ Արագածոտնի մարզի Թալին համայնքի Աղբահանության և սանիտարական մաքրման ծառայություն>> ՀՀ.

1. Հիմնարկն ունի Հայաստանի Հանրապետության պետական զինանշանի պատկերով և հիմնարկի հայերեն անվանմամբ կլոր կնիք, դրոշմակնիք, և անհատականացման այլ միջոցներ:
2. Հիմնարկն ունի ինքնուրույն հաշվեկշիռ։
3. Հիմնարկի գտնվելու վայրն է ՝ ՀՀ Արագածոտնի մարզ, ք. Թալին. Կոմիտասի փողոց թիվ 2 (փոստային հասցեն ՝ 0501):

**2. ՀԻՄՆԱՐԿԻ ԳՈՐԾՈՒՆԵՈՒԹՅԱՆ ՆՊԱՏԱԿԸ ԵՎ ԳՈՐԾԱՌՈԻՅԹՆԵՐԸ**

**8.** Հիմնարկի գործունեության հիմնական նպատակն է Թալին համայնքի վարչական տարածքում որակյալ կոմունալ ծառայությունների մատուցման ապահովումը:

Հիմնարկի գործառույթներն են՝

**1)** համայնքում աղբահանության և սանիտարական մաքրման ոլորտում՝

 **ա)** կանաչ տարածքների, այգիների և այլ տարածքների սանիտարական մաքրում

 **բ)** աղբահանություն՝ այդ թվում տարերային աղբավայրերից.

 **գ)** աղբի հավաքման վայրերի կազմակերպում

 **դ)** համայնքային աղբավայրի սպասարկում

 **ե)** աղբահանության վճարի հավաքագրում, աղբահանության վճար վճարողների հաշվառում **(**այդ թվում պայմանագրի կնքում**)**՝ համայքնի ավագանու որոշմամբ սահմանված կարգով.

 զ**)** ոլորտի վերաբերյալ տեղեկատվաքարոզչական աշխատանքների իրականացում

 **է)**համայնքի վարչական տարածքի սահմաններում գտնվող բնակ-կոմունալ տնտեսության օբյեկտների տիրազուրկ գույքի բացահայտում.

**9.** Հիմնադրի որոշմամբ՝ հիմնարկը կարող է իրականացնել Կանոնադրության **8-րդ** կետում նշված նպատակների իրականացման համար անհրաժեշտ և օրենսդրությանը չհակասող այլ գործունեություն:

**3. ՀԻՄՆԱՐԿԻ ԻՐԱՎԱՍՈՒԹՅՈՒՆԸ**

**10**. Հիմնարկի իրավունակությունը ծագում է նրա կանոնադրության հաստատման մասին հիմնադրի իրավական ակտն ուժի մեջ մտնելու պահից:

**11.** Հիմնարկի իրավունքներն ու պարտականությունները սահմանվում են Հայաստանի Հանրապետության օրենսդրությամբ և սույն կանոնադրությամբ:

**12**. Հիմնարկն իր հիմնադրի անունից, սույն կանոնադրությամբ նախատեսված գործունեության նպատակին համապատասխան, կարող է ունենալ քաղաքացիական իրավունքներ և կրել այդ գործունեության հետ կապված քաղաքացիական պարտականություններ:

**13.** Հիմնարկին պատկանող քաղաքացիական իրավունքները՝ ներառյալ դրա պաշտպանության իրավունքը, հիմնարկն իրականացնում է հիմնադրի հայեցողությամբ` նրա անունից:

**14.** Հիմնարկն իր ֆինանսական գործառնություններն իրականացնում է գանձապետական համակարգի միջոցով:

**15**. Հիմնարկն օրենքի սահմաններում՝ սույն կանոնադրությամբ նախատեսված ոլորտների և խնդիրների իրականացման համար հիմնադրի անունից իրավունք ունի`

1) ձեռք բերելու և իրականացնելու գույքային ու անձնական ոչ գույքային իրավունքներ, կրելու պարտականություններ.

2) դատարանում հանդես գալու որպես հայցվոր կամ պատասխանող.

3) Հայաստանի Հանրապետության օրենսդրությամբ սահմանված կարգով կնքելու պայմանագրեր և կրելու պարտավորություններ:

**16.** Հիմնարկի իրավունքները կարող են սահմանափակվել օրենքով նախատեսված դեպքերում և սահմանված կարգով, ինչպես նաև՝ հիմնադրի որոշմամբ:

**17.** Հիմնարկի պարտավորությունների համար պատասխանատվություն է կրում հիմնադիրը` օրենքով սահմանված կարգով:

**18**. Հիմնարկը պարտավոր է`

1) օրենքներով և այլ իրավական ակտերով սահմանված կարգով վարել հաշվապահական և ֆինանսական հաշվառում և ներկայացնել հաշվետվություններ.

 2) ապահովել կազմակերպության փաստաթղթերի (կազմակերպության կանոնադրություն, գույքի նկատմամբ գույքային իրավունքները հաստատող փաստաթղթեր, կազմակերպության ներքին փաստաթղթեր, տարեկան հաշվետվություններ, հաշվապահական և ֆինանսական հաշվառման փաստաթղթեր, կառավարման մարմինների նիստերի արձանագրություններ, օրենքով և այլ իրավական ակտերով նախատեսված այլ փաստաթղթեր) պահպանումը:

**4. ՀԻՄՆԱՐԿԻ ԿԱՌԱՎԱՐՈՒՄԸ**

 **19.**  Հիմնարկի ընդհանուր կառավարումն իրականացնում են համայնքի ղեկավարը և նրա կողմից նշանակված գործադիր մարմինը՝ հիմնարկի տնօրենը (այսուհետ՝ տնօրեն):

 **20.**  Հիմնարկի հիմնադիրն ունի հիմնարկի գործունեությանն ու կառավարմանը վերաբերող ցանկացած հարցին վերջնական լուծում տալու իրավունք՝ բացառությամբ օրենքով նախատեսված դեպքերի։

**21.**  Հիմնարկի հիմնադրի բացառիկ լիազորություններն են`

1. Հիմնարկի հիմնադրում

2. Հիմնարկի կանոնադրության հաստատումը և դրանում փոփոխությունների կատարումը

3. Համայնքի ղեկավարի կողմից ներկայացված հիմնարկի տնօրենի թեկնածությանը համաձայնություն տալը,

4. Հիմնարկին ամրացվող համայնքին պատկանող գույքի կազմի հաստատումը

5. Հիմնարկի վերակազմակերպումը և լուծարումը

6. Հիմնարկի լուծարման հանձնաժողովի նշանակումը և լուծարման հաշվեկշիռների

 հաստատումը,

7. Հայաստանի Հանրապետության օրենսդրությամբ և սույն կանոնադրությամբ նախատեսված այլ հարցերի լուծումը։

**21.** Համայնքի ղեկավարը ՝

1. Նշանակում է Հիմնարկի տնօրեն՝ համաձայն «Տեղական ինքնակառավարման մասին» ՀՀ օրենքի, ինչպես նաև վաղաժամկետ դադարեցնում է նրա լիազորությունների,

2. Վերահսկողության է իրականացնում հիմնարկի գործունեության նկատմամբ,

 Կասեցնում կամ ուժը կորցրած է ճանաչում հիմնարկի տնօրենի ՝ Հայաստանի Հանարապետության օրենսդրության պահանջներին հակասող հրամանները, հրահանգները, կարգադրություններն, ու ցուցումները,

3. Լսում է հիմնարկի գործունեության մասին հաշվետվությունները, քննում դրա գործունեության վերստուգման արդյունքները

4. Վերահսկողություն է հրականացնում հիմնարկին ամրացված համայնքի սեփականություն հանդիսացող գույքի օգտագործման և պահպանության նկատմամբ

5. Համայնքի ավագանու որոշմամբ ՝ հիմնարկի կանոնադրությամբ նախատեսված դեպքերում համաձայնություն է տալիս գույքի օտարմանը կամ վարձակալության հանձնմանը։

6. Հաստատում է հիմնարկի տարեկան հաշվետվությունները և տարեկան հաշվեկշիռը , իրականացնում է հիմնարկի կանոնադրությամբ նախատեսվախ այլ գործառույթներ։

**22**. Տնօրենն իրականացնում է հիմնարկի ընթացիկ գործունեության ղեկավարումը ։

**23.** Տնօրենն օրենքներով,համայնքի ղեկավարի, ավագանու որոշումներով , սույն կանոնադրությամբ և իրեն վերապահված լիազորությունների սահմաններում, ղեկավարում է հիմնարկի գործունեությունն և կրում է պատասխանատվություն օրենքների, այլ իրավական ակտերի, համայնքի ղեկավարի որոշումների, սույն կանոնադրության և կնքված պայմանագրերի պահանջները չկատարելու կամ ոչ պատշաճ կատարելու համար:

 **24.** Տնօրենը լրիվ գույքային պատասխանատվություն է կրում իր մեղքով Հիմնարկին, Հիմնադրին, պետությանը պատճառված վնասի համար, ընդ որում` տնօրենի լիազորությունների դադարեցումը հիմք չէ պատճառած վնասը հատուցելու պարտականությունը չկատարելու համար:

Տնօրենը՝

1)սահմանում է հիմնարկի կառուցվածքն ու կառուցվածքային ստորաբաժանումների իրավասությունները,

2) Հայաստանի Հանրապետության օրենսդրությամբ, համայնքի ղեկավարի և ավագանու որոշումներով և սույն կանոնադրությամբ սահմանված կարգով տնօրինում է հիմնարկի գույքը, այդ թվում՝ ֆինանսական միջոցները,

3) աշխատանքի նշանակում և աշխատանքից ազատում է հիմնարկի աշխատողներին, նրանց նկատմամբ կիրառում խրախուսման միջոցներ և նշանակում կարգապահական տույժեր,

4) օրենքով և սույն կանոնադրությամբ սահմանված իր լիազորությունների սահմաններում արձակում է հրամաններ, հրահանգներ, տալիս պարտադիր կատարման համար ցուցումներ և վերահսկում դրանց կատարումը,

5) վերահսկողություն է իրականացնում հիմնարկի աշխատողների կողմից իրենց աշխատանքային պարտականությունների կատարման նկատմամբ,

6) ապահովում է հիմնարկի աշխատանքային ներքին կանոնների, աշխատանքի պաշտպանության և անվտանգության տեխնիկայի պահպանումը,

7) կազմում է հիմնարկի հաստիքային ցուցակն ու ծախսերի նախահաշիվը և դրանք ներկայացնում համայնքի ղեկավարի հաստատմանը,

8) իրականացնում է Հայաստանի Հանրապետության օրենսդրությանը չհակասող և հիմնարկի կառավարման մյուս մարմիններին չվերապահված այլ լիազորություններ։

**25.** Տնօրենի բացակայության դեպքում, համայնքի ղեկավարի գրավոր որոշման համաձայն, նրա լիազորություններն իրականացնում է այլ անձ:

**5. ՀԻՄՆԱՐԿԻ ԳՈՒՅՔԸ ԵՎ ՖԻՆԱՆՍԱՏՆՏԵՍԱԿԱՆ ԳՈՐԾՈՒՆԵՈՒԹՅՈՒՆԸ**

**26**. Հիմնարկի սեփականությունը ձևավորվում է հիմնարկի հիմնադրման ժամանակ և հետագայում հիմնադրի որոշմամբ նրան ամրացվող, ինչպես նաև հիմնարկի գործունեության ընթացքում ձեռք բերված գույքից:

**27.** Հիմնարկն իրավունք ունի օրենքին, հիմնադրի որոշումներին և (կամ) իր կանոնադրությանը համապատասխան իր հայեցողությամբ տիրապետելու, տնօրինելու և օգտագործելու սեփականության իրավունքով իրեն պատկանող գույքը:

**28**. Հիմնարկին ամրացված գույքի պահպանման հոգսը կրում է հիմնարկը։

**29.** Հիմնադիրն իրավունք ունի հետ վերցնելու իր կողմից հիմնարկին ամրացված գույքը:

**30.** Հիմնարկն առանց հիմնադրի որոշման իրավունք չունի ամրացված գույքը կամ դրա նկատմամբ իր իրավունքներն օտարելու, գրավ դնելու, անհատույց օգտագործման հանձնելու: Հիմնարկն իրավունք ունի իրեն ամրացված գույքը հիմնադրի անունից հանձնելու վարձակալության՝ հիմնադրի որոշմամբ։ Ամրացված գույքի վարձակալության ժամկետը չի կարող սահմանվել մեկ տարվանից ավել՝ բացառությամբ հիմնադրի կողմից սահմանված դեպքերի: Ամրացված գույքի օգտագործման արդյունքում հիմնարկի ստացած եկամուտները հիմնարկի սեփականությունն են: Հիմնարկին ամրացված գույքի օգտագործման ընթացքում առաջացած անբաժանելի բարելավումները հիմնադրի սեփականությունն են: Հիմնարկի լուծարման դեպքում նրա գույքի օգտագործման և տնօրինման կարգը որոշում է հիմնադիրը։

**31.** Հիմնարկը Հայաստանի Հանրապետության օրենսդրությամբ սահմանված կարգով տնօրինում է իր ֆինանսական միջոցները:

**32**. Հիմնարկին ֆինանսավորում է հիմնադիրը: Հիմնարկի ֆինանսական միջոցները գոյանում են համայնքի բյուջետային և Հայաստանի Հանրապետության օրենսդրությամբ չարգելված լրացուցիչ աղբյուրներից:

**33.** Հիմնարկի ֆինանսավորման լրացուցիչ աղբյուրներն են.

1) հիմնադրի կողմից թույլատրված ձեռնարկատիրական գործունեության իրականացումից գոյացած միջոցները,

2) բարեգործական, նպատակային Հանրապետության օտարերկրյա քաղաքացիների նվիրատվությունները, ներդրումները. Հայաստանի կազմակերպությունների

3) Հայաստանի Հանրապետության օրենսդրությամբ չարգելված և հիմնարկի կանոնադրական խնդիրներին չհակասող գործունեությունից ստացված միջոցները:

**34.** Հիմնարկի գործունեության տարեկան ֆինանսական հաշվետվությունը ենթակա է աուդիտի (վերստուգման)՝ Հայաստանի Հանրապետության օրենսդրությամբ սահմանված կարգով:

**6. ՀԻՄՆԱՐԿԻ ՎԵՐԱԿԱԶՄԱԿԵՐՊՈՒՄԸ ԵՎ ԼՈՒԾԱՐՈՒՄԸ**

**35.** Հիմնարկի գործունեությունը կարող է դադարել կամ վերակազմակերպվել միայն հիմնադրի որոշմամբ:

**36**․ Հիմնարկի հիմնադիրը կազմակերպության գործունեության դադարման մասին որոշմամբ նաև նշանակում է լուծարային հանձնաժողով և սահմանում լուծարման ժամկետները: Հիմնարկի լուծարման ժամկետը չի կարող պակաս լինել երկու ամսվանից::

**37․** Հիմնարկի գործունեությունը համարվում է դադարած` հիմնադրի սահմանած օրվանից։

**ԱՇԽԱՏԱԿԱԶՄԻ ՔԱՐՏՈՒՂԱՐ Ա․ ԱՎԵՏԻՍՅԱՆ**